**Suntem popor obosit aflat pe sfârșite,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suntem popor obosit aflat pe sfârșite,

...

Sorbim adevărul din guri mincinoase,

Hrănim pofta crudă cu dorințe grămadă,

Angroul minciunii ne ține în case,

Când totul în jur e vădit mascaradă!

....

Hrănim pofta crudă cu dorințe grămadă

Ochi răi ne pândesc din cotloane nocturne,

Ochi roșii și mici de animale de pradă,

Din care noi selectăm când mergem la urne!

...

Noi alegem călăii de neam și de țară,

Ori de câte ori ne ducem la vot

Și ne punem cuminți măști peste bot,

Ca moartea măcar să ne fie ușoară!

...

Suntem popor obosit aflat pe sfârșite,

Condamnat ce-și vede deja eșafodul,

Popor comparat cu o cireadă de vite,

Ce așteaptă docil să i se cânte prohodul!